**Výzva na predkladanie ponúk**

Podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**1. Identifikačné údaje verejného obstarávateľa:**

Obchodné meno: **Obec Prietrž**

Sídlo: Prietrž 126, 906 11 Prietrž

Štatutárny zástupca: Ing. Dana Blažková – starostka obce

IČO: 00309869

DIČ: 2021086815

Číslo účtu : SK89 5600 0000 0046 1830 7002

Telefón: +421 34 6548613

Internetová stránka: www.prietrz.sk

Kontaktná osoba pre verejné obstarávanie : Meno a priezvisko: Ing. Dana Blažková

 Č. tel.: 0905 800 655,

 e- mail: starostka@obecprietz.sk

**Typ verejného obstarávateľa:** Verejný obstarávateľ podľa § 7, ods.1 b) zákona č. 343/2015 Z. z. o verejnom obstarávaní v znení neskorších predpisov.

**2.** Kompletné súťažné dokumenty sú dostupné priamo a úplne bez obmedzení či poplatkov na internetovej adrese (URL): <http://prietrz.sk>

**3. Názov predmetu zákazky: Rekonštrukcia kultúrneho domu Prietrž – stavebné úpravy kuchyne**

druh zákazky : práca

CPV: 452212300-9 stavebné práce na stavbe budov určených pre umenie a

 kultúru

**4. Stručný opis a min. technické špecifikácie:**

Predmetom zákazky je uskutočnenie rekonštrukčných – stavebné úpravy kuchyne v kultúrnom dome. Stavebné úpravy sa týkajú priestoru, ktorý je súčasťou kultúrneho domu. Rekonštrukcia sa týka zastavanej plochy 37,20 m2. V rámci architektonických uprav sa  vybúra a vyspáduje podlaha s protišmykovou dlažbou. Vybúrajú sa obklady sien do výšky 1,50 m a položia sa nové. Osadia sa nové dvere do skladových priestorov a WC pre personál. Nevyhovujúca elektroinštalácia sa vymení za novú. Elektroinštalácia: Rozvádzač kuchyne je napojený z hlavného rozvádzača nachádzajúceho sa v prednej časti objektu kultúrneho domu. Napojí sa projektovaným káblom CYKY-J 5x25 mm2, ktorý sa napojí na výstupné svorky novo inštalovaného ističa IT B/63A . Zdravotechnika: V rámci rekonštrukcie uvedeného zariadenia sa prevedú kompletne nové rozvody časti zdravotechniky t.j. časť novej kanalizácie a vodovodu. Prevedie sa osadenie dresu, výlevky s umývadlom umývačkou riadu a výdajného ohrevného pultu s napojením na existujúcu kanalizáciu a vodovod. Uskutoční sa i dopojenie drezu v časti KD ako aj zasekanie kanalizácie od tohto drezu do steny. Taktiež bude zasekaný do steny celý nový rozvod vody. Napojenie vody bude zrealizované na existujúci vodovod vedený v objekte, kde sa časť vodovodu zruší (všetok rozvod vody je teraz vedený voľne po povrchu stien) a prevedie sa komplet nový rozvod vody, ktorý bude vedený v stenách pod obkladmi. Potrubie vody sa prevedie z rúr plastových a bude opatrené izoláciou proti roseniu – studená vody a ochladzovaniu – teplá voda. Ohrev vody je zabezpečovaný plynovým zásobníkovým ohrievačom vody typ Quantum Q 7 20 o obsahu 70 litrov a uvedený spôsob ohrevu vody sa ponechá. Taktiež sa ponechajú i armatúry pri ohrievači. Zrealizuje sa osadenie umývačky riadu, ktorá doteraz vôbec nebola súčasťou kuchyne. Prevedie sa zasekanie kanalizácie a kompletne nového vodovodu do stien a do podlahy. Doterajšie elektrické rozvody a rozvody zdravotechniky už nevyhovujú normám ani hygienickým ani bezpečnostným. Miestnosť kuchyne a priľahlých skladových priestorov sa vymaľuje.

 Podrobná špecifikácia predmetu zákazky je obsiahnutá v zadaní a vo vypracovanej projektovej dokumentácii, ktoré tvoria nedeliteľnú súčasť výzvy. Kuchynské vybavenie nie je predmetom tejto zákazky okrem umývačky riadu. Z verejného obstarávania sa vylučuje prestrešenie pri vchodových dverách, ktoré je súčasťou projektovej dokumentácie.

Rekonštrukcia riešeného stavebného objektu je zameraná na zníženie energetickej náročnosti objektu.

Všeobecné požiadavky verejného obstarávateľa na predmet zákazky :

* pri realizácií stavebných prác musí uchádzač dodržiavať všetky platné bezpečnostno-právne predpisy a iné všeobecne záväzné právne predpisy pri práci najmä: - zákon č. 311/2001 Z. z. Zákonník práce v znení neskorších predpisov a iné právne predpisy,
* odborné a technické práce musí uchádzač realizovať v súlade s príslušnými technickými normami, ktoré sú platné v čase realizácie diela (uvedené technické normy majú len informačný charakter),
* uchádzač bude realizovať práce v súlade s predloženým Výkazom výmerom, ktorý bude vypracovaný podľa prílohy výzvy. Uchádzač v záväzných návrhov realizácie diela musí zabezpečiť čo možno najväčšiu plynulosť výstavby a jej rovnomernosť. Taktiež uchádzač pri tvorbe ponuky musí postupovať v zmysle platných noriem z oblasti stavebníctva , kedy je potrené pri tvorbe ponuky sa zaoberať reálnou celkovou normovou prácnosťou, plánovanou prácnosťou, počtom nasadenia pracovníkov a strojov, počtom zmien, trvaním zmeny a pod.
* uchádzač musí brať do úvahy sociálny aspekt – to znamená, že, do svojho procesu zahrnie čestné vyhlásenia podľa prílohy č. 4, 5, 6, ktoré obsahujú dodržiavanie sociálnych a pracovných práv – t.j. dodržiavanie vnútroštátnych zákonov, kolektívnych dohôd v súlade s právom EÚ, dodržiavanie zásady rovnakého zaobchádzania so ženami a mužmi vrátane zásady rovnakej mzdy za prácu rovnakej hodnoty a podporu rovnosti pohlaví, dodržiavanie zákonov o zdraví a bezpečnosti v zamestnaní, boj proti diskriminácii a akomkoľvek základe (vek, zdravotné postihnutie, rasa, náboženské vyznanie a viera, sexuálna orientácia atď.) a vytváranie rovnakých príležitostí. -

Verejný obstarávateľ umožňuje použitie ekvivalentných druhov materiálov a/alebo výrobkov použitých pri uskutočnení stavebných prác v rámci realizácie predmetu tejto zákazky. Pri použití ekvivalentných druhov materiálov a/alebo výrobkov musia mať minimálne vlastnosti (parametre) zodpovedajúce vlastnostiam (parametrom), ktoré sú uvedené v projektovej dokumentácii a vo výkaze výmer prác zákazky. Ak sú v opise predmetu zákazky či inde v týchto súťažných podkladoch a ich prílohách odkazy na konkrétne normy, pripúšťajú sa normy ekvivalentné platné v EÚ.

**5. Predpokladaná hodnota zákazky bez DPH : 19 104,69 Eur**

***Podmienky financovania*** – Zákazka bude realizovaná s finančnou pomocou v zmysle z Operačného programu rozvoja vidieka Slovenskej republiky 2014 – 2020, Opatrenie 7 – Základné služby a obnova dedín vo vidieckych oblastiach, Podopatrenie – 7.4 Podpora na investície do vytvárania, zlepšovania alebo rozširovania základných služieb pre vidiecke obyvateľstvo vrátane voľného času a kultúry a súvisiacej infraštruktúry.

**6. Kritériá na vyhodnotenie ponúk:** *Najnižšia cena s DPH*

Verejný obstarávateľ zvolil pre vyhodnotenie ponúk zadávanej zákazky postup na základe **najnižšej ceny .**

Pravidlá pre uplatnenie a spôsob vyhodnotenia kritéria sú nasledujúce:

Hodnotenie ponúk uchádzačov je dané pridelením jej príslušného poradia podľa posudzovaných údajov uvedených v jednotlivých ponukách, týkajúcich sa ceny za dodanie predmetu zákazky.

Úspešným uchádzačom sa stane uchádzač, ktorý vo svojej ponuke predloží najnižšiu cenu za predmet zákazky vyjadrenú v EUR s DPH . Ako druhý v poradí sa umiestni uchádzač, ktorý vo svojej ponuke predloží druhú najnižšiu cenu za predmet zákazky vyjadrenú v EUR s DPH , ako tretí v poradí sa umiestni uchádzač, ktorý vo svojej ponuke predloží tretiu najnižšiu cenu za predmet zákazky vyjadrenú v EUR s DPH .

Úspešnému uchádzačovi bude oznámené , že sa jeho ponuka prijíma a súčasne bude vyzvaný na podanie návrhu Zmluvy na poskytnutie služby v súlade s ponukou. Neúspešnému uchádzačovi bude oznámené, že neuspel a dôvody neprijatia jeho ponuky s uvedením identifikácie úspešného uchádzača a informáciu o výhodách ponuky úspešného uchádzača.

**7. Spôsob určenia ceny :** uchádzačom navrhovaná cena za dodanie požadovaného predmetu zákazky, uvedená v ponuke uchádzača , bude vyjadrená v eurách bez dane z pridanej hodnoty, ako aj s daňou z pridanej hodnoty.

Návrh ceny musí byť spracovaný v zmysle zákona NR SR č.18/1996 Z.z. o cenách v znení neskorších predpisov , vyhlášky MF SR č.87/1996 Z. z. , ktorou sa vykonáva zákon NR SR č.18/1996 Z.z. o cenách v znení neskorších predpisov.

Uchádzač zohľadní vo svojej ponuke všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky uvedeným v časti predmetu zákazky.

**8. Miesto a termín dodania predmetu zákazky :**

Miesto dodania predmetu zákazky : **Prietrž, parc.reg“C“ 341 katastrálne územie Prietrž**

Termín uskutočnenia stavebných prác : **2 mesiace**

**9. Podmienky účasti ( doklady preukazujúce splnenie podmienok účasti ) :**

9.1 - doklad v zmysle § 32 ods.1.písm. e) zákona č. 343/2015 Z. z. *– je oprávnený uskutočňovať stavebné práce zodpovedajúce predmetu zákazky – doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,*

*9.2 -* uchádzač musí spĺňať podmienku účasti týkajúcu sa osobného postavenia v zmysle § 32 ods.1 písm. f) zákona č. 343/2015 Z. z. – *doklad, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu – doloženým čestným vyhlásením.*

*9.3. - čestné vyhlásenie uchádzača , že u neho neexistuje dôvod na vylúčenie podľa § 40 ods.6 písm. f) zákona č. 343/2015 Z. z. v platnom znení.*

*9.5.- doklad s uvedením podielu plnenia zo zmluvy , ktorý má uchádzač v úmysle zabezpečiť subdodávateľom, spolu s uvedením identifikačných údajov subdodávateľa, ak je známy .*

**10. Obsah ponuky :**

* *titulný – obsahový list, v ktorom bude uvedený menný zoznam všetkých predkladaných dokumentov, identifikačné údaje uchádzača (Príloha č. 1): obchodný názov, adresa sídla uchádzača alebo miesto podnikania, s kontaktným miestom (telefón, e-mail, fax), podpísaný uchádzačom alebo osobou oprávnenou konať za uchádzača. V prípade skupiny dodávateľov uchádzač vyhotoví doklad „Identifikačné údaje uchádzača“, v ktorom uvedie identifikačné údaje za každého člena skupiny. Tento musí byť podpísaný každým členom skupiny alebo osobou/osobami oprávnenými konať v danej veci za člena skupiny a opečiatkovaný pečiatkou každého člena skupiny*
* *návrh uchádzača na plnenie kritéria podpísaný uchádzačom alebo osobou oprávnenou konať za uchádzača ( podľa prílohy č.2 )*
* *písomné vyhlásenie uchádzača, podpísané štatutárnym orgánom uchádzača, že uchádzač súhlasí so všetkými podmienkami určenými verejným obstarávateľom vo výzve na predloženie ponúk a akceptuje v plnom rozsahu obchodné a zmluvné podmienky uvedené v tejto výzve. Písomné vyhlásenie uchádzača o pravdivosti a úplnosti všetkých dokumentov a údajov uvedených v ponuke podpísané štatutárnym zástupcom uchádzača alebo osobou oprávnenou konať za záujemcu. V prípade skupiny dodávateľov musí byť podpísané štatutárnym zástupcom každého člena skupiny alebo osobou oprávnenou konať za člena skupiny ( podľa prílohy č.3 a prílohy č. 4 )*
* *doklad o oprávnení dodávať tovar, poskytovať službu resp. uskutočňovať stavebné práce, ktorý zodpovedá predmetu zákazky. U právnických osôb – výpis z obchodného registra, u fyzických osôb – výpis zo živnostenského registra.*
* *čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,*

*čestné vyhlásenie uchádzača , že u neho neexistuje dôvod na vylúčenie podľa § 40 ods.6 písm. f) zákona č. 343/2015 Z. z. v platnom znení, ( podľa prílohy č.5 )*

* *doklad s uvedením podielu plnenia zo zmluvy , ktorý má uchádzač v úmysle zabezpečiť subdodávateľom, spolu s uvedením identifikačných údajov subdodávateľa, ak je známy .*
* *podpísaný návrh Zmluvy o dielo v jednom vyhotovení vrátane oceneného výkazu, ktorý je súčasťou tejto výzvy , s uvedením návrhu uchádzača na plnenie kritéria, t.j. ceny uchádzača ( podľa prílohy č.6)*

**11. Lehota na predkladanie ponúk:**

Ponuky sa prijímajú v termíne **do 13. novembra 2020 do 10:00 hod.** osobne alebo poštou na adresu: Obecný úrad Prietrž, 906 11 Prietrž. Č. 126 v uzatvorenej obálke s označením :

**„KD – stavebné úpravy kuchyne - NEOTVÁRAŤ**“ .

Ponuka predložená po uplynutí lehoty na predloženie ponuky nebude prijatá a bude vrátená na adresu uchádzača naspäť neotvorená.

**12. Termín otvárania ponúk:**

Otváranie ponúk sa uskutoční dňa : **13. novembra 2020 o 14:30** hod. na adrese verejného obstarávateľa – zasadačka úradu.

**13. Ostatné:**

Všetky náklady spojené s prípravou, predložením ponuky a súvisiacou komunikáciou medzi verejným obstarávateľom a uchádzačom znáša v plnej miere uchádzač.

Uchádzač berie na vedomie , že zmluva, ktorej predmetom bude táto zákazka je sprístupnená v zmysle zákona na webovom sídle verejného obstarávateľa

*Uchádzač predložením ponuky vyhlasuje, že sa v rámci tejto zákazky nedopustil konania, ktoré by mohlo byť vyhodnotené ako konflikt záujmov podľa §23 zákona 343/2015 o verejnom obstarávaní. Pokiaľ by verejný obstarávateľ zistil, že ku takémuto konaniu došlo, bude ponuka takéhoto uchádzača vylúčená z hodnotiaceho procesu.*

V prípade potreby vysvetlenia údajov uvedených vo výzve na predkladanie ponúk, môže požiadať ktorýkoľvek zo záujemcov o ich vysvetlenie priamo u zodpovednej osoby e- mailom na

 adrese: starostka@obecprietrz.sk

Verejný obstarávateľ, ak je to nevyhnutné, môže doplniť informácie uvedené vo výzve na predkladanie ponúk, ktoré preukázateľne súčasne oznámi všetkým známym záujemcom najneskôr 3 dní pred uplynutím lehoty na predkladanie ponúk.

 **Ing. Dana Blažková**

 Starostka obce

Prílohy: - Návrh na plnenie kritéria

 - prehlásenia, návrh Zmluvy

 - projektová dokumentácia, zadanie